https://www.marica.bg/index.php/svqt/francuzin-se-izgubi-v-pireneite-otishal-za-cigari-v-ispaniq Marica.bg
Мъж, който се опитал да прекоси от Франция до Испания, за да си купи евтини цигари беше спасен в Пиренеите, след като се загубил в гората, и бил глобен за нарушаване на карантината, предава AFP, пише агенция „Фокус”.
Мъжът първоначално тръгнал с кола от Перпинян, Южна Франция, към Ла Хонкера в Испания, но бил спрян на пропусквателен пункт и решил, че ще продължи пътешествието си пеша през Пиренеите, които разделят двете държави.
„По пътя той паднал в поток, паднал в храсталаците, изгубил се и в крайна сметка звъннал на планинските спасители”, казват от местната полиция.
След като бил спасен, мъжът бил глобен със 135 евро за нарушаването на мерките за карантина, съгласно които французите могат да напускат домовете си само по медицински причини и за да пазаруват.
Много хора в южната част на Франция често си купуват цигари, алкохол храна и гориво от Испания, където тези стоки по принцип са по-евтини.
французин цигари пиренеите коронавирус
14 заразени и 3 жертви на COVID-19 у нас, по 1 починал в Пловдив и Пазарджик ВИДЕО